**GHIDUL SOLICITANTULUI**

**Măsura** **M3/6B**

Dezvoltarea infrastructurii sociale

***2022***

*Ghidul Solicitantului este un material de informare tehnică a potențialilor beneficiari ai finanțărilor din Fondurile Asociației GAL Someș Transilvan şi se constituie în suport informativ complex pentru întocmirea proiectelor conform exigențelor specifice ale Strategiei de Dezvoltare Locală (SDL).*

*Ghidul Solicitantului prezintă regulile pentru pregătirea, elaborarea, editarea şi depunerea proiectelor, precum şi modalitatea de selecţie, aprobare şi derulare a implementării acestora.*

*De asemenea, conține lista indicativă a tipurilor de investiţii eligibile pentru finanțări din fonduri nerambursabile, documentele, avizele şi acordurile care trebuie prezentate, modelul Cererii de Finanţare, al Studiului de Fezabilitate/Documentației de Avizare a Lucrărilor de Intervenție, al Contractului de Finanţare, precum şi alte informaţii utile realizării proiectelor şi completării corecte a documentelor necesare.*

*Ghidul Solicitantului, precum şi documentele anexate pot suferi rectificări ca urmare a actualizării legislaţiei naţionale şi comunitare sau procedurale*

*– varianta actualizată a ghidului urmând a fi publicată pe pagina de*

*internet* [*www.galsomestransilvan.ro*](http://www.galsomestransilvan.ro/)

***Pentru a obține informaţiile cu caracter general, consultați pliantele şi îndrumările editate de GAL, disponibile la sediul GAL Someș Transilvan și sediile Autorităților Publice Locale membre, precum și pe pagina de internet:*** [***www.galsomestransilvan.ro***](http://www.galsomestransilvan.ro/)***, prin telefon: 0264-262003 și e- mail:*** [***galsomestransilvan@yahoo.com***](mailto:galsomestransilvan@yahoo.com)***.***

# CUPRINS

[CUPRINS 3](#_Toc77671875)

[DEFINIŢII ŞI ABREVIERI 4](#_Toc77671876)

[PREVEDERI GENERALE 5](#_Toc77671877)

[DEPUNEREA PROIECTELOR 7](#_Toc77671878)

[CATEGORIILE DE BENEFICIARI ELIGIBILI 7](#_Toc77671879)

[CONDIŢII MINIME OBLIGATORII PENTRU ACORDAREA SPRIJINULUI 8](#_Toc77671880)

[CHELTUIELI ELIGIBILE ŞI NEELIGIBILE 9](#_Toc77671881)

[SELECŢIA PROIECTELOR 11](#_Toc77671882)

[PROCEDURA DE EVALUARE ȘI SELECȚIE A PROIECTELOR DEPUSE ÎN CADRUL SDL 13](#_Toc77671883)

[VALOAREA SPRIJINULUI NERAMBURSABIL 16](#_Toc77671884)

[COMPLETAREA, DEPUNEREA ȘI VERIFICAREA DOSARULUI CERERII DE FINANȚARE 16](#_Toc77671885)

[CONTRACTAREA FONDURILOR 20](#_Toc77671886)

[AVANS 20](#_Toc77671887)

[ACHIZIȚII 20](#_Toc77671888)

[TERMENELE LIMITĂ ȘI CONDIȚIILE PENTRU DEPUNEREA CERERILOR DE PLATĂ A AVANSULUI ȘI A CELOR AFERENTE TRANȘELOR DE PLATĂ 21](#_Toc77671889)

[MONITORIZAREA PROIECTULUI 21](#_Toc77671890)

# DEFINIŢII ŞI ABREVIERI

**FEADR** – Fondul European Agricol pentru Dezvoltare Rurală, este un instrument de finanţare creat de Uniunea Europeană pentru implementarea Politicii Agricole Comune;

**PNDR** – Programul Naţional de Dezvoltare Rurală este documentul pe baza căruia va putea fi accesat FEADR şi care respectă liniile directoare strategice de dezvoltare rurală ale Uniunii Europene;

**MADR** – Ministerul Agriculturii şi Dezvoltării Rurale;

**AM – PNDR** – Autoritatea de Management pentru Programul Naţional de Dezvoltare Rurală;

**AFIR** – Agenţia pentru Finanţarea Investiţiilor Rurale – instituţie publică subordonată MADR care derulează FEADR;

**OJFIR** – Oficiul Judeţean pentru Finanţarea Investiţiilor Rurale, structură organizatorică la nivel judeţean a AFIR (la nivel naţional există 41 Oficii Judeţene);

**CRFIR** - Centrul Regional pentru Finantarea Investitiilor Rurale, structură organizatorică la nivel regional a AFIR (la nivel naţional există 8 Centre Regionale);

**GAL** – Grup de Acţiune Locală

**APL** – Administraţie publică locală

**ADI** – Asociaţie de dezvoltare intercomunitară

**SOLICITANT –** APL, ADI, societate civilă, instituţie de cult sau GAL, potenţial beneficiar al

sprijinului nerambursabil

**BENEFICIAR –** APL, ADI, societate civilă, instituţie de cult sau GAL care a încheiat un Contract de Finanţare cu AFIR pentru accesarea fondurilor europene. În înţelesul art. 4 din R(UE) nr. 1307/ 2013 şi conform definiţiei din PNDR 2014 – 2020:

**CEREREA DE FINANŢARE** – reprezintă solicitarea depusă de potenţialul beneficiar în vederea obţinerii finanţării nerambursabile.

**SPRIJIN NERAMBURSABIL** – reprezintă suma alocată proiectelor, asigurată prin contribuţia Uniunii Europene şi a Guvernului României.

**ELIGIBIL** – reprezintă îndeplinirea condiţiilor şi criteriilor minime de către un solicitant aşa cum sunt precizate în Ghidul Solicitantului, Cererea de Finanţare şi Contractul de Finanţare pentru FEADR.

**EVALUARE** – acţiune procedurală prin care documentaţia pentru care se solicită finanţare este analizată pentru verificarea îndeplinirii condiţiilor minime pentru acordarea sprijinului şi pentru selectarea proiectului, în vederea contractării.

**FIŞA MĂSURII** – descrie motivaţia sprijinului financiar nerambursabil oferit, obiectivele măsurii, aria de aplicare şi acţiunile prevăzute, tipul de investiţie, menţionează categoriile de beneficiar şi tipul sprijinului.

**MĂSURA** – defineşte aria de finanţare prin care se poate realiza cofinanţarea proiectelor (reprezintă o sumă de activităţi cofinanţate prin fonduri nerambursabile).

**PUNCTAJ MINIM** - reprezintă punctajul minim sub care un proiect eligibil nu poate intra la

finanţare.

**REPREZENTANT LEGAL** – reprezentant al proiectului care depune Cererea de Finanţare şi în cazul în care Cererea de Finanţare va fi selectată, semnează Contractul de Finanţare şi care trebuie să aibă responsabilităţi şi putere decizională din punct de vedere financiar în cadrul societăţii.

**SPAȚIUL RURAL -** totalitatea comunelor la nivel de unitate administrativ-teritorială, comuna fiind cea mai mică unitate administrativ-teritorială, nivel NUTS 5.

**FURNIZARE DE** SERVICII – servicii medicale, sanitar-veterinare; reparații mașini, unelte, obiecte casnice; consultanță, contabilitate, juridice, audit; servicii în tehnologia informației și servicii informatice; servicii tehnice, administrative, transport rutier de mărfuri în contul terţilor, alte servicii destinate populației din spațiul rural, etc.

# PREVEDERI GENERALE

Obiectivul măsurii constă în asigurarea cadrului prielnic pentru dezvoltarea de servicii sociale în concordanță cu nevoile identificate în analiza teritoriului. Măsura urmărește dezvoltarea și/sau modernizarea infrastructuri aferente unor servicii sociale identificate a fi subdezvoltate în teritoriu.

Măsura contribuie la îmbunătățirea calității vieții locuitorilor prin asigurarea și accesibilizarea serviciilor sociale. Realizarea obiectivelor măsurii va contribui la inversarea tendințelor de declin economic și social și de depopulare a zonelor rurale.

Scopul proiectelor finanţate în cadrul acestei măsuri este facilitarea investiţiilor în infrastructura de tip “hard” urmând ca investițiile de tip “soft” să fie asigurate de solicitant din surse proprii sau prin accesarea Obiectivului specific 5.2 din cadrul POCU 2014-2020. Investițiile de tip “soft” contribuie la integrarea socială a grupurilor vulnerabile vizate de proiectele finanţate, prin asigurarea accesului la servicii calitative de educaţie si formare profesionala şi acoperirea cheltuielilor pentru funcţionarea si desfășurarea activităţilor aferente investiţiilor de tip “hard” finanţate.

## OBIECTIVE SPECIFICE LOCALE ALE MĂSURII

* Facilitarea investiţiilor în infrastructura de tip “hard”
* Integrarea socială a grupurilor vulnerabile
* Îmbunătățirea calităţii serviciilor sociale locale prin investiţii in infrastructura sociala
* Investiţii in crearea, îmbunătăţirea, adaptarea la standardele de funcționare în siguranţa a infrastructurii sociale, incluzând şi investiţii în producere de energie din surse regenerabile şi de economisire a energie

## CONTRIBUȚIA MĂSURII LA DOMENIILE DE INTERVENȚIE

Măsura M3/6B - Dezvoltarea infrastructurii sociale contribuie, conform Regulamentului (UE) nr. 1305/2013, la realizarea Priorității 6) - Promovarea incluziunii sociale, a reducerii sărăciei şi a dezvoltării economice în zonele rurale, Domeniului de intervenție 6B) Încurajarea dezvoltării locale în zonele rurale și corespunde obiectivelor Articolului 20 - Servicii de bază și reînnoirea satelor în zonele rurale.

Măsura contribuie la obiectivul transversal de mediu, prin încurajarea folosirii surselor de energie regenerabilă.

Măsura contribuie la obiectivul transversal de inovare prin deschidere spre noi oportunități şi posibilități de accesare a fondurilor din alte programe decât PNDR, sporind astfel posibilitățile de dezvoltare ale satelor din teritoriu.

## TIPUL SPRIJINULUI

### ⌧ INVESTIȚII

* SERVICII
* SPRIJIN FORFETAR

## SUMELE APLICABILE ȘI RATA SPRIJINULUI

### INTENSITATEA SPRIJINULUI

* + 100% pentru investiții negeneratoare de venit.
  + 100% pentru investiții generatoare de venit cu utilitate publică.
  + Până la 90% pentru investiții generatoare de venit

### VALOAREA SPRIJINULUI

* + **5.000 - 179,236,12 EUR/proiect**

### CONTRIBUȚIA PUBLICĂ TOTALĂ A MĂSURII

* + **179,236,12 EURO**

### ARIA DE APLICABILITATE A MĂSURII

Teritoriul GAL Someș Transilvan, respectiv Comunele Aluniș, Apahida, Bobîlna, Bonțida, Borșa, Cornești, Dăbîca, Iclod, Jucu De Sus, Mintiu Gherlii, Sic, Vultureni.

### TRIMITERI LA ACTE LEGISLATIVE

* + Legea asistenței sociale nr. 292 din 2011
  + Legea 219 din 23 iulie 2015 privind economia socială.
  + OG 26/2000 cu privire la Asociații și Fundații.
  + Regulamentul U.E. 1303/2013

# DEPUNEREA PROIECTELOR

LOCUL UNDE VOR FI DEPUSE PROIECTELE: Solicitantul depune Cererea de Finanţare cu anexele tehnice şi administrative atașate la biroul GAL Someș Transilvan: **LOCALITATEA BONŢIDA, STR. MIHAI EMINESCU, NR. 446, COMUNA BONŢIDA, JUD. CLUJ**, înaintea expirării datei limită de depunere a proiectelor.

PERIOADA DE DEPUNERE A PROIECTELOR**: 18.05.2022 – 03.06.2022**

**ALOCARE PE SESIUNE:** **179,236,12 Euro**

### PUNCTAJUL MINIM PE CARE TREBUIE SĂ-L OBŢINĂ UN PROIECT PENTRU A PUTEA FI

**FINANŢAT: 45 de puncte**

# CATEGORIILE DE BENEFICIARI ELIGIBILI

* + - Autorități publice locale și asociațiile acestora (ADI-uri)
    - Societatea civilă – Organizatii Non-Guvernamentale.
    - Instituții de cult.
    - GAL, în cazul în care niciun alt solicitant nu-și manifestă interesul și se aplică măsuri de evitare a conflictului de interese

**ATENȚIE Solicitantul sau cel puțin unul dintre partenerii săi din proiect trebuie să fie entitate acreditată ca furnizor de servicii sociale!**

Condiţiile care trebuie îndeplinite de către beneficiari la momentul depunerii cererii de finaţare şi în perioada de implementare şi monitorizare a proiectului:

* + Reprezentantul legal al comunei poate fi Primarul sau Administratorul Public al comunei.
  + Reprezentantul legal al Asociației de Dezvoltare Intercomunitară poate fi unul din Primarii comunelor componente sau Administratorul public desemnat în cadrul A.D.I, în conformitate cu Legea nr. 215/2001 a administrației publice locale, cu modificările şi completările ulterioare).
  + Punctul/punctele de lucru, după caz, ale solicitantului trebuie să fie situate în spațiul rural, activitatea desfășurându-se în spațiul rural.

Nu sunt eligibile cererile de finantare depuse de Consiliile Locale în numele comunelor.

Următoarele categorii de solicitanți/beneficiari pot depune proiecte aferente măsurilor/submăsurilor de investiții derulate prin PNDR 2014-2020, cu respectarea următoarelor condiții, după caz:

1. solicitanții/beneficiarii/membrii asociaţiilor de dezvoltare intercomunitară, după caz, înregistrați în registrul debitorilor AFIR, atât pentru Programul SAPARD, cât și pentru FEADR, care achită integral datoria față de AFIR, inclusiv dobânzile și majorările de întârziere până la semnarea contractelor de finanțare;
2. solicitanţii care s-au angajat prin declaraţie pe propria răspundere, la depunerea cererii de finanţare, că vor prezenta: dovada cofinanţării private şi nu prezintă acest document la data prevăzută în notificare, numai în cadrul sesiunii continue următoare.

# CONDIŢII MINIME OBLIGATORII PENTRU ACORDAREA SPRIJINULUI

Este important ca înaintea depunerii Cererii de Finanţare să stabiliți, obiectiv, punctajul pe care proiectul îl realizează şi să specificaţi valoarea punctajului în cererea de finanţare

**Condiții de eligibilitate ale solicitantului**

1. Solicitantul este înregistrat în Registrul debitorilor AFIR atât pentru Programul SAPARD, cât și pentru FEADR?

2. Solicitantul se regăseşte în Bazele de date privind dubla finanţare?

3. Solicitantul şi-a însuşit în totalitate angajamentele asumate în Declaraţia pe proprie răspundere, secțiunea (F) din CF?

4. Solicitantul este în insolvență sau incapacitate de plată?

5. Solicitantul se încadrează în categoria întreprinderilor aflate în dificultate, așa cum acestea sunt definite în Regulamentul (UE) nr. 702/ 2014?

6. Solicitantul respectă regula privind cumulul ajutoarelor de minimis?

**Condiții de eligibilitate ale proiectului**

EG1 Solicitantul trebuie să se încadreze în categoria beneficiarilor eligibili

EG2 Investiția se încadrează în cel puțin una dintre acțiunile eligibile din fișa măsurii din SDL?

EG3 Solicitantul trebuie să se angajeze că va asigura mentenanța investiției pe o perioadă de minimum 5 ani de la data ultimei plăţi

EG4 Investiția trebuie să demonstreze necesitatea, oportunitatea și potențialul economic al acesteia

EG5 Solicitantul investiţiilor trebuie să facă dovada proprietății terenului/ administrării în cazul domeniului public al statului

EG6 Investiția trebuie să respecte Planul Urbanistic General în vigoare

**Condiții de eligibilitate suplimentare stabilite de către GAL**

EG7 Solicitantul se angajează să asigure întreținerea/mentenanța investiției, respectiv sustenabilitatea investiției pe o perioadă de minim 5 ani de la ultima plată.

EG8 Investiția să se realizeze în teritoriul GAL

EG9 Proiectele de infrastructură socială trebuie să asigure funcționarea prin operaționalizarea infrastructurii de către o entitate acreditată ca furnizor de servicii sociale

EG10 Proiectele trebuie să aibă în vedere evitarea segregării

**Atenție!**

Prin aceste proiecte nu pot fi finanțate infrastructuri de tip rezidențial. Proiectele trebuie să aibă în vedere evitarea segregării.

# CHELTUIELI ELIGIBILE ŞI NEELIGIBILE

**CHELTUIELI ELIGIBILE**

* **Înființarea/modernizare și dotarea infrastructurii sociale din teritoriu**

Construcția, extinderea și/sau modernizarea, dotarea unităților de servicii sociale, inclusiv demolarea, în cazul în care expertiza tehnică o recomandă.

Cheltuielile privind costurile generale ale proiectului sunt:

* costuri necesare pentru pregătirea şi implementarea proiectului, constând în cheltuieli pentru consultanţă, proiectare, monitorizare şi management, inclusiv onorariile pentru consiliere privind durabilitatea economică şi de mediu, taxele pentru eliberarea certificatelor, precum şi cele privind obţinerea avizelor şi autorizaţiilor necesare implementării proiectelor, prevăzute în legislaţia naţională) **direct legate de realizarea investiției, nu depasesc 10% din costul total eligibil al proiectului, respectiv 5% pentru acele proiecte care nu includ constructii.**

Cheltuielile necesare pentru implementarea proiectului sunt eligibile dacă:

* sunt realizate efectiv după data semnării contractului de finanţare şi sunt în legătură cu îndeplinirea obiectivelor investiţiei;
* sunt efectuate pentru realizarea investiţiei cu respectarea rezonabilităţii
* costurilor;
* sunt efectuate cu respectarea prevederilor contractului de finanţare semnat cu
* AFIR;
* sunt înregistrate în evidenţele contabile ale beneficiarului, sunt identificabile, verificabile şi sunt susţinute de originalele documentelor justificative, în condiţiile legii.
* sunt efectuate pe teritoriul GAL.

**CHELTUIELI NEELIGIBILE**

* Investiții în alte tipuri de infrastructuri decât cele sociale
* Investiții în infrastructură socială de tip rezidențial.

Cheltuielile neeligibile generale sunt:

* cheltuielile cu achiziționarea de bunuri și echipamente „second hand”;
* cheltuieli efectuate înainte de semnarea Contractului de Finanțare a proiectului cu excepţia: costurilor generale definite la art 45, alin 2 lit. c) din R (UE) nr. 1305 / 2013 , cu modificările și completările ulterioare care pot fi realizate înainte de depunerea Cererii de Finanțare;
* cheltuieli cu achiziția mijloacelor de transport pentru uz personal şi pentru
* transport persoane;
* cheltuieli cu investițiile ce fac obiectul dublei finanțări care vizează aceleași
* costuri eligibile;
* în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare;
* cheltuieli neeligibile în conformitate cu art. 69, alin (3) din R (UE) nr. 1303/2013 și anume:
* dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare;
* achiziţionarea de terenuri neconstruite şi de terenuri construite;
* taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare.

Lista investiţiilor şi costurilor neeligibile se completează cu prevederile Hotărârii de Guvern nr. 226/2 aprilie 2015 privind stabilirea cadrului general de implementare a Măsurilor Programului Naţional de Dezvoltare Rurală cofinanţate din Fondul European Agricol pentru Dezvoltare Rurală şi de la bugetul de stat pentru perioada 2014 – 2020, cu modificările şi completările ulterioare.

Cheltuielile neeligibile specifice sunt:

* Contribuția în natură;
* Costuri privind închirierea de mașini, utilaje, instalații și echipamente;
* Costuri operaționale inclusiv costuri de întreținere și chirie.

# SELECŢIA PROIECTELOR

|  |  |  |
| --- | --- | --- |
| **Nr. Ctr.** | **CRITERII DE SELECȚIE** | **Punctaj** |
| 1 | **Întreținerea și asigurarea funcționării infrastructurii în parteneriat;**  Proiecte inițiate de un parteneriat între cel puțin 2 entități pe baza unui  acord de parteneriat. | 2 |
| 2 | **Principiul adresării mai multor comune;**  Infrastructura inființată/modernizată va deservi populația mai multor  comune din teritoriul GAL.  În cadrul documentației depuse solicitantul demonstrează că infrastructura înființată/modernizată va deservi mai multe comune din teritoriul GAL Someș Transilvan prin includerea în grupul țintă al persoanelor din mai multe comune și/sau prin prezentarea unui acord de parteneriat cu o entitate/mai multe entități din alte comune în care se precizează rolul fiecăruia, respectiv modul în care se va asigura accesul persoanelor din comunele partenere. | 30 |
| 3 | **Dotarea clădirilor cu sisteme care utilizează energia regenerabilă;**  Investiția prevede utilizarea unor surse regenerabile. | 5 |
| 4 | **Învestiții în infrastructură socială care deservește dezvoltarea de**  **servicii integrate;**  Proiecte care combină mai multe tipuri de servicii sociale. | 3 |
| 5 | **Investiții în proiecte inovative;**  Investiții care includ un serviciu nou sau semnificativ îmbunătăţit în privinţa caracteristicilor sau modului de desfășurare.  Serviciile inovative pot fi noi pentru teritoriu sau pentru comuna. | 5 |
| 6 | **Investiția contribuie la desegregarea grupurilor vulnerabile**  Proiecte care includ acțiuni care contribuie la desegregarea grupurilor vulnerabile conform ghidului CE pentru folosirea fondurilor structurale și de investiții în scopul combaterii segregării: [http://ec.europa.eu/regional\_policy/sources/docgener/informat/2014/t](http://ec.europa.eu/regional_policy/sources/docgener/informat/2014/thematic_guidance_fiche_segregation_en.pdf) [hematic\_guidance\_fiche\_segregation\_en.pdf](http://ec.europa.eu/regional_policy/sources/docgener/informat/2014/thematic_guidance_fiche_segregation_en.pdf)  Se va verifica dacă în documentația depusă, solicitantul își propune cel  puțin o acțiune de desegregare conform ghidului amintit mai sus. | 5 |
| 7 | **Numărul de persoane care vor beneficia de activitățile/rezultatele proiectului**   1. Grupul țintă este mai mare de 80 de persoane 2. Grupul țintă este mai mare de 160 de persoane 3. Grupul țintă este mai mare de 240 de persoane | **50**  30  40  50 |
| **TOTAL** | | **100** |

**Punctajul minim admis la finanţare: 45 puncte**

### Criteriile de departajare ale proiectelor cu același punctaj:

### Principiul adresării mai multor comune;

Infrastructura inființată/modernizată va deservi populația mai multor comune

din teritoriul GAL.

În cadrul documentației depuse solicitantul demonstrează că infrastructura înființată/modernizată va deservi mai multe comune din teritoriul GAL Someș Transilvan prin includerea în grupul țintă a persoanelor din mai multe comune și sau prin prezentarea unui acord de parteneriat cu o entitate din alte comune în care se precizează rolul fiecăruia, respectiv modul în care se va asigura accesul persoanelor din comunele partenere.

În cazul proiectelor cu același punctaj și aceeași prioritate, departajarea acestora se va face în ordinea depunerii proiectelor. **Se va lua în calcul data și ora depunerii.**

# PROCEDURA DE EVALUARE ȘI SELECȚIE A PROIECTELOR DEPUSE ÎN CADRUL SDL

**PRIMIREA ȘI EVALUAREA PROIECTELOR**

FLUXUL PROCEDURAL PENTRU ACCESAREA FONDURILOR NERAMBURSABILE



**Perioda de depunere a proiectelor: 18.05.2022-03.06.2022**

**Punctajul minim admis la finanţare: 45 puncte**

**Primirea şi evaluarea proiectelor depuse, inclusiv termenele stabilite:**

Proiectele se depun la biroul GAL Someș Transilvan din loc. Bonțida, str. Mihai Eminescu nr. 446 în intervalul orar 09:00-14:00 de luni până joi, iar vineri între orele 09:00-12:00.

Responsabilul din cadrul GAL înregistrează Cererea de finanțare în Registrul proiectelor, aplică acestuia un număr de înregistrare, iar solicitantul primește un bon cu acest număr de înregistrare.

Proiectul va fi înaintat departamentului tehnic responsabil de evaluarea proiectelor, care va efectua următorii pași:

- Verificarea conformității proiectului

- Verificarea eligibilității proiectului

- Verificarea criteriilor de selecție îndeplinite prin proiect.

GAL poate să solicite beneficiarului clarificări referitoare la îndeplinirea condiţiilor de conformitate, eligibilitate şi selecţie, dacă este cazul. Nu se vor lua în considerare clarificările de natură să modifice datele inițiale ale proiectului depus. Clarificările admise de GAL vor face parte integrantă din Cererea de finanțare și vor fi luate în considerare și de experții AFIR, în cazul în care proiectul va fi selectat.

**Perioada de elaborare a raportului de evaluare:**

Pentru toate proiectele evaluate la nivelul GAL, evaluatorii, stabiliți cu respectarea prevederilor SDL, vor verifica eligibilitatea proiectelor îndeplinirea principiilor de selecție și vor acorda punctajele aferente fiecărei cereri de finanțare. Toate verificările se realizează pe evaluări documentate, în baza unor fișe de verificare elaborate la nivelul GAL, datate și semnate de experții evaluatori angajați de GAL în termen de 30 de zile lucrătoare de la închiderea sesiunii de depunere a proiectelor.

Rezultatele procesului de evaluare se consemnează în Raportul de selecție. Acesta va fi semnat de către toți membrii prezenți ai Comitetului de Selecție (reprezentanți legali sau alte persoane mandatate în acest sens de către respectivele entități juridice, în conformitate cu prevederile statutare), specificându‐se apartenența la mediul privat sau public – cu respectarea precizărilor din PNDR, ca partea publică să reprezinte mai puțin de 50%, iar organizațiile din mediul urban să reprezinte mai puțin de 25%. De asemenea,

Raportul de selecție va prezenta semnătura reprezentantului CDRJ, care supervizează procesul de selecție. Avizarea Raportului de selecție de către reprezentantul CDRJ reprezintă garanția faptului că procedura de selecție a proiectelor s-a desfășurat corespunzător și s‐au respectat principiile de selecție din fișa măsurii din SDL, precum și condițiile de transparență care trebuiau asigurate de către GAL.

Raportul de selecție va fi datat, avizat și de către Președintele GAL/Reprezentantul legal al GAL sau de un alt membru al Consiliului Director al GAL mandatat în acest sens.

Raportul de slecție se va completa în ziua întrunitrii Comitetului de selecție a proiectelor și va fi publicat pe site-ul GAL: [www.galsomestransilvan.ro](http://www.galsomestransilvan.ro), în următoarea zi a aprobării acestuia. În baza raportului de selecție, GAL va notifica aplicanții cu privire la rezultatele procesului de evaluare și selecție.

**Modalitatea de desfăşurare a procesului de selecţie a proiectelor:**

Toate verificările efectuate de către evaluatori vor respecta principiul de verificare “4 ochi”, respectiv vor fi semnate de către doi experți.

Fiecare persoană implicată în procesul de evaluare și selecție a proiectelor de la nivelul GAL (evaluatori, membrii Comitetului de Selecție și membrii Comisiei de soluționare a contestațiilor) are obligația de a respecta prevederile OG nr. 66/2011 privind evitarea conflictului de interese și prevederile Cap. XII al SDL – ”Descrierea mecanismelor de evitare a posibilelor conflicte de interese conform legislației naționale”.

Dacă pe parcursul implementării strategiei, în cadrul procesului de evaluare și selecție la nivelul

GAL a unor proiecte, apar situații generatoare de conflict de interese, expertul GAL/expertul cooptat este obligat să se abțină de la luarea deciziei sau participarea la luarea unei decizii și să informeze managerul GAL, în vederea înlocuirii cu un alt expert evaluator.

Dacă, în urma verificărilor ulterioare, realizate de departamentele AFIR/DGDR AM PNDR/MADR se constată că nu s‐au respectat regulile de evitare a conflictului de interese, așa cum sunt definite în legislația în vigoare, proiectul respectiv va fi declarat neeligibil, iar dacă a fost finanțat se va proceda la recuperarea sumelor conform legislației în vigoare.Selecția proiectelor în cadrul GAL va fi realizată de către un Comitet de Selecţie stabilit de către organele de decizie (Adunarea Generală a Asociaților și Consiliul Director).La selecția proiectelor, se va aplica regula „dublului cvorum”, respectiv pentru validarea voturilor, este necesar ca în momentul selecției să fie prezenți cel puţin 50% din membrii comitetului de selecție, din care peste 50% să fie din mediul privat şi societate civilă.Dacă unul dintre proiectele depuse pentru selecție aparține unuia dintre membrii comitetului de selecție, persoana/organizația în cauză nu are drept de vot și nu va participa **l**a întâlnirea comitetului respectiv.

**Componenţa şi obligaţiile comitetului de selecţie şi a comitetului de soluţionare a contestatiilor:**Membrii Comitetului de Selecţie format din minimum 7 membri ai parteneriatului (pentru fiecare membru al comitetului de selecție se va stabili de asemenea, un membru supleant) şi ai Comisiei de Soluționare a Contestațiilor format din minimum 3 membri ai parteneriatului(pentru fiecare membru al comitetului de soluţionare a contestaţiilor se va stabili de asemenea, un membru supleant), în îndeplinirea atribuțiilor ce le revin, au următoarele obligații:

* de a respecta confidențialitatea lucrărilor şi imparțialitatea în adoptarea deciziilor Comitetului de Selecţie şi Comisiei de Soluționare a Contestațiilor;
* adoptarea deciziilor în urma soluționării contestațiilor se face de către membri prezenți ai Comisiei de Soluționare a Contestațiilor, prin vot majoritar;
* se vor elabora decizii şi vor fi adoptate de Comitetul de selecţie sau respectiv a Comisiei de Soluționare a Contestațiilor, dacă este cazul de o contestație.
* dacă unul din proiectele depuse pentru selectare, aparține unuia din membrii Comitetului de Selecţie şi ale Comisiei de Soluționare a Contestațiilor, persoana în cauză (organizația), nu are drept de vot şi nu va participa la întâlnirea comitetului respectiv.

**Desfăşurarea procedurii de soluţionare a contestaţiilor, inclusiv perioda şi locaţia de depunere a contestaţiilor:**

Rezultatele procedurii de evaluare pot fi contestate în termen de maximum 5 zile lucrătoare de la data postării raportului pe pagina de internet a GAL. Contestatiile vor fi depuse la sediul GAL şi vor fi soluționate în termen de 15 de zile lucrătoare.

**Perioda de elaborare a raportului de soluţionare a contestaţiilor şi a** **raportului de selecţie:** 30 zile lucrătoare

După soluționarea contestațiilor de către Comisia de Soluționare a Contestațiilor GAL va publica raportul de contestații şi raportului de selecţie pe pagina proprie de internet.

# VALOAREA SPRIJINULUI NERAMBURSABIL

### TIPUL SPRIJINULUI

* + Rambursarea costurilor eligibile suportate și plătite efectiv;
  + Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art. 63 ale Reg. (UE) nr. 1305/2013, numai în cazul proiectelor de investiții.

### INTENSITATEA SPRIJINULUI

* + 100% pentru investiții negeneratoare de venit.
  + 100% pentru investiții generatoare de venit cu utilitate publică.
  + Până la 90% pentru investiții generatoare de venit

### VALOAREA SPRIJINULUI

* + 5.000 - **179,236,12** EUR/proiect

### CONTRIBUȚIA PUBLICĂ TOTALĂ A MĂSURII

* + **179,236,12 EURO**

# COMPLETAREA, DEPUNEREA ȘI VERIFICAREA DOSARULUI CERERII DE FINANȚARE

Dosarul Cererii de Finanţare conține Cererea de Finanţare însoțită de anexele tehnice şi administrative, legate într-un singur dosar, astfel încât să nu permită detașarea şi/sau înlocuirea acestora.

Cererile de finanțare utilizate de solicitanți vor fi cele disponibile pe site‐ul GAL la momentul lansării apelului de selecție (format editabil).

**ATENŢIE!**

Cererea de Finanţare trebuie însoțită de anexele prevăzute în modelul standard. Anexele Cererii de Finanţare fac parte integrantă din aceasta.

Cererea de Finanţare se va redacta pe calculator, în limba română și trebuie însoțită de anexele prevăzute în modelul standard. Anexele Cererii de finanțare fac parte integrantă din aceasta. Documentele obligatorii de anexat la momentul depunerii cererii de finanțare vor fi cele precizate în modelul‐cadru. Completarea Cererii de finanțare, inclusiv a anexelor acesteia, se va face conform modelului standard adaptat de GAL. Modificarea modelului standard de către solicitant (eliminarea, renumerotarea secţiunilor, anexarea documentelor suport în altă ordine decât cea specificată etc.) poate conduce la respingerea Dosarului Cererii de Finanţare.

Dosarul Cererii de Finanţare va cuprinde în mod obligatoriu un opis, cu următoarele:

|  |  |  |
| --- | --- | --- |
| Nr. crt. | Titlul documentului | Nr. Pagină (de la..... până la.....) |

Pagina opis va fi pagina cu numarul 0 a Cererii de Finanţare.

**Cererea de Finanţare trebuie completată într-un mod clar şi coerent pentru a înlesni procesul de evaluare a acesteia. În acest sens, se vor furniza numai informaţiile necesare şi relevante, care vor preciza modul în care va fi atins scopul proiectului, avantajele ce vor rezulta din implementarea acestuia şi în ce măsură proiectul contribuie la realizarea obiectivelor Strategiei de Dezvoltare Locală și obiectivele măsurii M3/6B.**

Compartimentul tehnic al GAL asigură suportul informativ necesar solicitanților pentru completarea cererilor de finanțare, privind aspectele de conformitate pe care aceștia trebuie să le îndeplinească.

Responsabilitatea completării cererii de finanțare și întocmirea dosarului oproiectui în conformitate cu Ghidul de implementare aparține solicitantului.

Cererea de finanțare se depune în format letric în **două exemplare (un original și o copie)** și în format electronic (CD/DVD – 2 exemplare, care va cuprinde scan-ul cererii de finanțare) inclusiv cererea de finanțare și bugetul în format editabil (.word și .excel)

Exemplarele vor fi marcate clar, pe copertă, în partea superioară dreaptă, cu „ORIGINAL”, respectiv „COPIE”.

**ATENŢIE!** Dosarul cererii de finanțare se depune în format fizic la sediul GAL **în biblioraft.**

Proiectul va fi înaintat departamentului tehnic responsabil de evaluarea proiectelor.

DOCUMENTELE NECESARE LA DEPUNEREA CERERII DE FINANȚARE (NUMEROTATE CONFORM POZIŢIEI DIN CEREREA DE FINANȚARE)

|  |
| --- |
| **1** Studiu de Fezabilitate/Documentaţie de Avizare pentru Lucrări de intervenţii, întocmite, avizate și verificate în condițiile legii și însoțite de toate studiile, expertizele, avizele și acordurile specifice fiecărui tip de investiție, conform reglementărilor legale în vigoare sau |
| Memoriu justificativ |
| **2.1** Certificat de Urbanism, completat și eliberat conform reglementărilor legale în vigoare și aflate în termenul de valabilitate la data depunerii cererii de finanțare. |
| **3.1** Pentru comune și ADI Inventarul bunurilor ce aparţin domeniului public al comunei/comunelor, întocmit conform legislaţiei în vigoare privind proprietatea publică şi regimul juridic al acesteia, atestat prin Hotărâre a Guvernului şi publicat în Monitorul Oficial al României. şi |
| **3.2** Hotărârea Consiliului Local privind aprobarea modificărilor şi / sau completărilor la inventar în sensul includerii în domeniul public sau detalierii poziției globale existente sau clasificării unor drumuri neclasificate, cu respectarea prevederilor Art. 115 alin (7) din Legea nr. 215/ 2001, republicată, cu modificările şi completările ulterioare, a administraţiei publice locale, adică să fi fost supusă controlului de legalitate al Prefectului, în condiţiile legii și/sau |
| **3.3** Avizul administratorului terenului aparţinând domeniului public, altul decat cel administrat de primarie (dacă este cazul) |
| 3.4 Pentru ONG-uri Documente doveditoare de către ONG-uri privind dreptul de proprietate /administrare pe o perioadă de 10 ani, asupra bunurilor imobile la care se vor efectua lucrări, conform cererii de finanţare;  ***- DACĂ ESTE CAZUL*** |
| **4.** Document care să ateste că a depus documentaţia la ANPM: |
| **4.1** Clasarea notificării sau |
| **4.2** Decizia etapei de încadrare, ca document final (prin care se precizează că proiectul nu se supune evaluării impactului asupra mediului şi nici evaluării adecvate) sau |
| **4.3** Acord de mediu în cazul în care se impune evaluarea impactului preconizat asupra mediului sau |
| **4.4** Acord de mediu în cazul evaluării impactului asupra mediului și de evaluare adecvată (dacă este cazul). |
| **4.5** Aviz Natura 2000 pentru proiectele care impun doar evaluare adecvată.  ***- DOAR ÎN ETAPA DE CONTRACTARE*** |
| **5.** Avizul de conformitate al Operatorului Regional.  ***- DACĂ ESTE CAZUL*** |
| **6.** Hotărârea Consiliului Local / Hotaririle Consiliului Local în cazul ADI/ Hotararea Adunarii Generala în cazul ONG pentru implementarea proiectului, cu referire la următoarelor puncte (obligatorii): • necesitatea, oportunitatea și potenţialul economic al investiţiei; • lucrările vor fi prevăzute în bugetul/bugetele local/e pentru perioada de realizare a investiţiei; • angajamentul de a suporta cheltuielile de mentenanta a investiţiei pe o perioadă de minimum 5 ani de la data efectuării ultimei plăţi; • numărul de locuitori deserviţi de proiect / utilizatori direcţi (pentru grădiniţe, licee / şcoli profesionale, structuri tip „after-school”, creşe); • caracteristici tehnice (lungimi, arii, volume, capacităţi etc.); • agenţii economici deserviţi direct de investiţie (dacă este cazul, număr și denumire); • nominalizarea reprezentantului legal al comunei/ADI/ONG pentru relaţia cu AFIR în derularea proiectului. • angajamentul de asigurare a cofinantarii, daca este cazul. • angajamentul că proiectul nu va fi generator de venit in cazul proiectelor care vizează infrastructura educațională (gradinițe)/socială |
| **7.1** Certificatul de înregistrare fiscală |
| **7.2** Încheiere privind înscrierea în Registrul Asociațiilor și Fundațiilor, rămasă definitivă / Certificat de înregistrare în Registrul Asociațiilor și Fundațiilor  ***- DACĂ ESTE CAZUL*** |
| **7.2.1** Actul de înfiinţare şi statutul ADI/ONG  ***- DACĂ ESTE CAZUL*** |
| **8.** Certificate care să ateste lipsa datoriilor fiscale restante și graficul de reeșalonare a datoriilor către bugetul consolidat (daca este cazul).  ***- DOAR ÎN ETAPA DE CONTRACTARE*** |
| **9.** Certificatul de cazier judiciar  ***- DOAR ÎN ETAPA DE CONTRACTARE*** |
| **10.** Document emis de bancă/trezorerie care să conțină datele de iden- tificare ale băncii/trezoreriei și ale contului aferent proiectului pentru care se solicită finanțare din PNDR (denumirea, adresa băncii/ trezoreriei, codul IBAN al contului în care se derulează operațiunile cu AFIR).  ***- DOAR ÎN ETAPA DE CONTRACTARE*** |
| **11.1** Notificare privind conformitatea proiectului cu condiţiile de igienă şi sănătate publică  ***- DACĂ ESTE CAZUL*** sau |
| **11.2** Notificare că investiţia nu face obiectul evaluării condiţiilor de igienă şi sănătate publică, dacă este cazul.  ***- DACĂ ESTE CAZUL*** |
| **12.** Lista agentilor economici deserviţi de proiect, care va conţine denumirea, adresa, activitatea desfăşurată, codul proiectului cu finanțare europeană și valoarea totală a investiției, pentru fiecare investiție accesibilizată şi a institutiilor de sociale și de interes public deservite direct de proiect.  ***- DACĂ ESTE CAZUL*** |
| **13.** Raport asupra utilizării programelor de finanţare nerambursabilă întocmit de solicitant (va cuprinde obiective, tip de investiție, lista cheltuielilor eligibile, costurile și stadiul proiectului, perioada derulării contractului), pentru solicitantii care au mai beneficiat de finanțare nerambursabilă începând cu anul 2002, pentru aceleași tipuri de investiții. |
| **14.1.** Autorizaţia de funcţionare pentru infrastructura de apă uzată în cazul proiectelor care vizează înfiintarea, extinderea sau modernizarea infrastructurii de apă:  ***- DACĂ ESTE CAZUL*** sau |
| **14.2** Autorizatia de functionare a infrastructurii existente de apa/apa uzata în cazul extinderii infrastructurii apă /apă uzată.  ***- DACĂ ESTE CAZUL*** |
| **14.3** Programul de măsuri dispus de autoritățile competente în domeniul gospodăririi apelor, sănătate publică, mediu în vederea îndeplinirii normelor de calitate stabilite de legislația în vigoare privind calitatea apei/ apei epurate în cazul în care autorizaţia de exploatare este suspendată.  ***- DACĂ ESTE CAZUL*** sau |
| **14.4** Procesul verbal de recepţie la terminarea lucrărilor si Documentele care atestă că beneficiarul a solicitat organelor competente în domeniu emiterea autorizaţiilor de funcţionare (daca este cazul)  ***- DACĂ ESTE CAZUL*** |
| **15.** Notificare, care sa certifice conformitatea proiectului cu legislatia în vigoare pentru domeniul sanitar veterinar și ca prin realizarea investiției în conformitate cu proiectul verificat de DSVSA județeană, construcția va fi în concordanță cu legislația în vigoare pentru domeniul sanitar veterinar și pentru siguranța alimentelor, dacă este cazul.  ***- DACĂ ESTE CAZUL*** |
| **16.** Extrasul din strategie, care confirma daca investiția este în corelare cu orice strategie de dezvoltare națională / regional / județeană / locală aprobată, corespunzătoare domeniului de investiții precum și copia hotărârii de aprobare a strategiei. |
| Aviz de conformitate a proiectului cu obiectivele Strategiei Integrate de Dezvoltare Durabilă pentru Delta Dunării emis de Asociația Dezvoltare Intercomunitară Delta Dunării.  ***- DACĂ ESTE CAZUL*** |
| 17. Proiectul tehnic va respecta prevederile legale în vigoare privind conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii.  ***- DOAR ÎN ETAPA DE CONTRACTARE*** |
| **18.** Copia Documentului de identitate al reprezentantului legal al beneficiarului.  ***- DOAR ÎN ETAPA DE CONTRACTARE*** |
| **19.** Dovada achitarii integrale a datoriei față de AFIR, inclusiv dobânzile și majorările de întârziere, dacă este cazul  ***- DOAR ÎN ETAPA DE CONTRACTARE*** |
| **20.** Alte documente justificative (Se vor specifica dupa caz) |

# 

# CONTRACTAREA FONDURILOR

Contractarea proiectelor se va desfășura în conformitate cu prevederile MANUALULUI DE PROCEDURĂ PENTRU IMPLEMENTAREA MĂSURII 19 “SPRIJIN PENTRU DEZVOLTAREA LOCALĂ LEADER” - SUBMĂSURA 19.2 “SPRIJIN PENTRU IMPLEMENTAREA ACȚIUNILOR ÎN CADRUL STRATEGIEI DE DEZVOLTARE LOCALĂ”, aflat în vigoare la momentul contractării.

# AVANS

Avansul se va acorda raportat la valoarea componentei de investiții, cu respectarea prevederilor Regulamentului (UE) nr. 1305/2013 și dispozițiilor cap. 8.1 din cadrul PNDR.

Utilizarea avansului va fi realizată cu respectarea prevederilor **HG nr. 226/2015 cu modificările și completările ulterioare**în vigoare la momentul depunerii tranșelor de plată.

# ACHIZIȚII

Verificarea și aprobarea achizițiilor efectuate de beneficiari se va desfășura în conformitate cu prevederile Manualului de achiziții publice/Manualului operațional de achiziții pentru beneficiarii privați ai PNDR 2014-2020, respectiv Instrucțiunile privind achizițiile publice/private - anexă la Contractul de finanțare, în funcție de tipul de beneficiar (public/privat), conform fișei măsurii în care se încadrează proiectul.

# IMPLEMENTAREA CONTRACTELOR

Durata de execuție a proiectelor este de maximum 36 luni de la data semnării contractului de finanțare în cazul investiției ce derulează achiziţii cu construcţii-montaj.

Durata de execuție a proiectelor este de maximum 24 de luni pentru investițiile în achiziții simple.

Termenul de finalizare a proiectelor: 31.12.2025

Termenul de depunere a ultimei cereri de plată: 31.09.2025

Beneficiarul are obligația să implementeze proiectul în conformitate cu descrierea acestuia cuprinsă în Cererea de finanţare așa cum a fost aprobată, împreună cu toate documentele anexate şi în baza modificărilor şi completărilor aprobate pe parcursul implementării. Acesta trebuie să respecte prevederile Contractului de finanțare, legislația în vigoare aplicabilă și regulile emise de Autoritatea Contractantă, inclusiv prevederile Ghidului de implementare a submăsurii 19.2, în vigoare la momentul realizării activității specifice proiectului.

# 

# TERMENELE LIMITĂ ȘI CONDIȚIILE PENTRU DEPUNEREA CERERILOR DE PLATĂ A AVANSULUI ȘI A CELOR AFERENTE TRANȘELOR DE PLATĂ

În etapa de autorizare a plăților, toate cererile de plată trebuie să fie depuse inițial la GAL pentru efectuarea conformității, iar ulterior, la dosarul cererii de plată, se va atașa și fișa de verificare a conformității emisă de GAL.

Dosarul Cererii de Plată se depune de beneficiar la GAL în **2 exemplare** pe suport de hârtie la care se atașează pe suport magnetic documentele întocmite de beneficiar.

Un exemplar rămâne la GAL iar celelalte două exemplare se depun la Oficiul Județean pentru Finanțarea Investițiilor Rurale, împreună cu fișa de verificare a conformității emisă de GAL.

În vederea verificării realizării acestui pas procedural la nivelul OJFIR/CRFIR, în toate formularele de plată dedicate verificării conformității DCP, se va adăuga un rând cu următorul punct de verificare: *”Fișa de verificare a conformității Dosarului Cerere de Plată este completată, datată și semnată de către experții GAL, iar concluzia verificării este "conform".”*

În situația în care DCP este declarat neconform, beneficiarul poate să redepună la GAL Dosarul cererii de plată complet, cu respectarea termenelor prevăzute în Contractul de finanțare/ Actul adițional/ Declarațiile de eșalonare a depunerii DCP.

În cazul în care cererea de plată este declarată „neconformă“ de două ori de către GAL, beneficiarul are dreptul de a depune contestație cu încadrarea în termenul maxim de depunere a dosarului cererii de plată la AFIR. În acest caz, contestația va fi analizată de către doi experți din cadrul GAL, alții decât cei care au verificat inițial conformitatea dosarului cerere de plată. Dacă în urma analizării contestației, viza GAL rămâne „neconform“, atunci beneficiarul poate adresa contestația către AFIR. Depunerea contestației se va realiza la structura teritorială a AFIR (OJFIR/CRFIR) responsabilă de derularea contractului de finanțare. Soluționarea contestației de către experții OJFIR/CRFIR și comunicarea deciziei către beneficiar se va realiza cu încadrarea în termenul maxim de depunere a DCP la AFIR.

Pentru proiectele aferente submăsurii 19.2, pentru toate etapele, verificările se realizează în baza prevederilor procedurale și formularelor aferente submăsurii din cadrul PNDR, în care se încadrează scopul proiectului finanțat, conform codului contractului/ deciziei de finanțare.

Depunerea cererilor de plată, a avansului și a celor aferente tranșelor de plată se va desfășura în conformitate cu INSTRUCŢIUNILE DE PLATĂ, care se vor regăsi într-o anexă la Contractul de finanțare, în funcție de tipul de beneficiar și proiect.

**Pentru toate cererile de plată, după primirea de la AFIR a Notificării cu privire la confirmarea plății, în termen de maximum 5 (cinci) zile lucrătoare, beneficiarul are obligația de a informa GAL cu privire la sumele autorizate și rambursate în cadrul proiectului.**

# MONITORIZAREA PROIECTULUI

Pe parcursul derulării proiectelor, GAL va realiza în etape prestabilite prin diferite metode monitorizarea fiecărui proiect contractat și finanțat prin GAL. După contractarea fiecărui proiect, GAL va comunica beneficiarului perioadele de raportare și metodele de monitorizare care vor fi aplicate de-a lungul implementării, care vor fi stabilite în funcție de tipul proiectului, complexitatea activităților propuse și durata de implementare a acestuia.

Una dintre metodele aplicate va fi cea de intervievare telefonică (cel puțin trimestrială) a beneficiarului referitor la stadiul implementării proiectului. Informațiile obținute vor fi înregistrate pe fișe de monitorizare, respectiv problemele și eventualele blocaje identificate vor fi rezolvate cu sprijinul departamentului tehnic.

GAL va întocmi un centralizator privind progresul proiectelor. Anual va fi întocmit un raport de monitorizare a proiectelor depuse la GAL, în urma căruia se va realiza o evaluare a progreselor, problemelor, blocajelor, rezultatelor sau a bunelor practici identificate în cea ce privește implementarea proiectelor finanțate prin GAL. Astfel vom primi o radiografie a stadiului de implementare a strategiei și vom avea posibilitatea de a îmbunătăți procesul de implementare, respectiv de a aplica bunele practici în următoarele proiecte și activități.

În cazul în care se identifică aceeași problema la nivelul a mai multor proiecte, GAL va organiza ședințe/workshop-uri pentru beneficiari în vederea clarificării acestora. Totodată va primi și va răspunde la întrebările beneficiarilor legate de proiectele selectate și dacă este cazul elaborează ghiduri practice pentru eficientizarea implementării acestora.

Aceste activități de monitorizare şi evaluare vor asigura implementarea efectivă şi la timp a proiectelor, inclusiv administrarea adecvată a resurselor proiectului și evaluarea activităţilor şi rezultatelor acestuia. Monitorizarea oferă informaţii privind evoluția punerii în aplicare a programului în raport cu indicatorii de inputuri financiare, de realizări şi de rezultate.

**Atenție! Pe durata de valabilitate a contractului de finanțare, beneficiarul va furniza GAL-ului orice document sau informaţie în măsură să ajute la colectarea datelor referitoare la indicatorii de monitorizare aferenți proiectului.**